|  |  |  |
| --- | --- | --- |
|  Կազմված է «----» հոկտեմբեր 2022թ.Բաղկացած է ընդամենը \_\_\_ թերթիցՏպագրված է ընդամենը 2 օրինակ**ՕՐԻՆԱԿ \_\_** **ՀԱՍՏԱՏՎԱԾ Է****ՓԱՐԱՔԱՐ ՀԱՄԱՅՆՔԻ ԱՎԱԳԱՆՈՒ**18.10.2022 թ. թիվ 80-Ա որոշմամբՀիմնադրամի տնօրենԱմալյա Եղոյան\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |  | **ԳՐԱՆՑՎԱԾ** **Է**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆԻՐԱՎԱԲԱՆԱԿԱՆ ԱՆՁԱՆՑ ՊԵՏԱ­ԿԱՆ ՌԵԳԻՍՏՐԻ ԿՈՂՄԻՑ «\_\_\_\_\_»\_\_\_\_\_\_\_\_\_\_\_\_\_\_ 2022 թ.   գրանցման համար`\_\_\_\_\_\_\_\_\_\_\_\_\_\_\_\_\_\_ ՀՎՀՀ` \_\_\_\_\_\_\_\_\_\_\_\_\_\_\_\_\_\_աշխատակից \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**«ՆՇԱՆ ԵՎ ԱԻԴԱ ԿԱՐԱՅԱՆՆԵՐԻ ԱՆՎԱՆ»**

 **ՓԱՐԱՔԱՐԻ ԿՐԹԱԿԱՆ ՀԻՄՆԱԴՐԱՄԻ**

**ԿԱՆՈՆԱԴՐՈՒԹՅՈՒՆ**

Երևան 2022 թ.

1. **ԸՆԴՀԱՆՈՒՐ ԴՐՈՒՅԹՆԵՐ**

1. «ՆՇԱՆ ԵՎ ԱԻԴԱ ԿԱՐԱՅԱՆՆԵՐԻ ԱՆՎԱՆ» Փարաքարի կրթական հիմնադրամը (այսուհետ` Հիմնադրամ) հիմնադրի կամավոր գույքային վճարների հիման վրա ստեղծված և անդամություն չունեցող ոչ առևտրային կազմակերպություն է, որը գործում է Հայաստանի Հանրապետության Սահմանադրության, միջազգային պայմանագրերի, Հայաստանի Հանրապետության քաղաքացիական օրենսգրքի (այսուհետ՝ օրենսգիրք), «Հիմնադրամների մասին» Հայաստանի Հանրապետության օրենքի (այսուհետ՝ օրենք), սույն կանոնադրության և այլ իրավական ակտերի համաձայն:

2. Հիմնադրամի անվանումն է`

1) հայերեն լրիվ`«ՆՇԱՆ և ԱԻԴԱ ԿԱՐԱՅԱՆՆԵՐԻ ԱՆՎԱՆ» Փարաքարի կրթական հիմնադրամ.

2) հայերեն կրճատ` «ՆԱԿԱ» Փարաքարի կրթական հիմնադրամ.

3) ռուսերեն լրիվ`образовательный ФОНД Паракара «ИМЕНИ НШАН И АИДА КАРАЯН».

4) ռուսերեն կրճատ` образовательный ФОНД Паракара «НАКА».

5) անգլերեն լրիվ` Parakar’s educational FUND «NAMED AFTER NSHAN AND AIDA KARAYAN».

6) անգլերեն կրճատ` Parakar’s educational FUND «NAKA».

3. Հիմնադրամն իր գործունեությունն իրականացնում է Հայաստանի Հանրապետությունում:

4. Հիմնադրամի գտնվելու վայրն է /իրավաբանական հասցե/՝ Հայաստանի Հանրապետություն, Արմավիրի մարզ, Փարաքար համայնք Իսահակ Գասպարյան փողոց 2:

5. Հիմնադրամի հիմնադիրը Հայաստանի Հանրապետության Արմավիրի մարզի Փարաքար համայնքն է: (այսուհետ՝ հիմնադիր):

Մասնավորապես՝ Հայաստանի Հանրապետության Արմավիրի մարզի Փարաքար համայնքի կողմից կամ նրա մասնակցությամբ հիմնադրամի հիմնադրումն իրականացվում է համապատասխանաբար Փարաքար համայնքի ղեկավարի որոշմամբ՝ Փարաքար համայնքի ավագանու հաստատմամբ:

6. Հիմնադրամի շահառուները գիտության, կրթության և նորարարության բնագավառներին առնչվող ֆիզիկական և իրավաբանական անձինք են:

7. Հիմնադրամը կարող է Հայաստանի Հանրապետության օրենսդրությամբ սահմանված կարգով ստեղծել մասնաճյուղեր և ներկայացուցչություններ, հիմնարկներ, որոնք գործում են հիմնադրամի անունից` հիմնադրամի հոգաբարձուների խորհրդի հաստատած կանոնադրությանը համապատասխան:

8. Հիմնադիրը պատասխանատվություն չի կրում հիմնադրամի պարտավորությունների համար: Հիմնադրամը պատասխանատվություն չի կրում հիմնադրի պարտավորությունների համար:

9. Հիմնադրամի հոգաբարձուների խորհրդի որոշմամբ կարող են փոփոխություններ կատարվել սույն Կանոնադրության մեջ՝ հաշվի առնելով Կանոնադրությամբ սահմանված հատուկ կարգավորումները:

10. Հիմնադրամն իրավաբանական անձ է և ստեղծված է համարվում օրենքով սահմանված կարգով պետական գրանցման պահից: Հիմնադրամը կարող է ունենալ իր անվանումը պարունակող դրոշմներ և ձևաթղթեր, ինչպես նաև այլ անհատականացնող միջոցներ: Հիմնադրամն իրավունք ունի օրենքով սահմանված կարգով բացելու բանկային հաշիվներ Հայաստանի Հանրապետության և օտարերկրյա պետությունների բանկերում՝ Հայաստանի Հանրապետության դրամով կամ արտարժույթով:

11. Հիմնադրամն ինքնուրույն է որոշում իր գործունեության ռազմավարական ծրագրերը:

12. Հիմնադրամը որպես սեփականություն ունի առանձնացված գույք և իր պարտավորությունների համար պատասխանատու է այդ գույքով, կարող է իր անունից կնքել պայմանագրեր, ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

13. Հիմնադրամի իրավունքները կարող են սահմանափակվել միայն օրենքով նախատեսված դեպքերում և կարգով:

14. Հիմնադրամն ունի օրենքով չարգելված բոլոր եղանակներով իր քաղաքացիական իրավունքների ինքնապաշտպանության իրավունք:

15. Հիմնադրամը շահույթ ստանալու նպատակ չի հետապնդում: Տարբեր աղբյուրներից, ինչպես նաև իր տնտեսական գործունեությունից ստացված միջոցներն օգտագործում է միայն սույն կանոնադրությամբ սահմանված նպատակներով:

16. Հիմնադրամն օրենքով սահմանված կարգով վարում և ներկայացնում է հաշվապահական, ֆինանսական ու վիճակագրական հաշվետվություն՝ հիմնադրամների կողմից հրապարակվող հաշվետվությունների համար նախատեսված համակարգում՝ հրապարակելով հաշվետվություն իր գործունեության մասին:

1. **ՀԻՄՆԱԴՐԱՄԻ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿՆԵՐԸ**

17. Հիմնադրամի գործունեության առարկան են՝

17.1) Հայաստանի Հանրապետության Արմավիրի մարզի Փարաքար hամայնքի, բարերարներ Նշան և Աիդա Կարայանների, Գյումրու տեղեկատվական տեխնոլոգիաների կենտրոնի և «Սեպուհ Արքեպիսկոպոս Չուլջյանի Անվան» բարեգործական հիմնադրամի միջև 2022 թվականի հուլիսի 22-ին կնքված «Համագործակցության հուշագրի» շրջանակներում համագործակցության ընդհանուր համակարգումը.

17.2) Հայաստանի Հանրապետության կրթության և գիտության ոլորտի լիազոր պետական կառավարման մարմնի, Հայաստանի Հանրապետության շահագրգիռ պետական մարմինների հետ համատեղ հիմնադրամի կանոնադրական խնդիրներին վերաբերող ծրագրերի նախապատրաստումը և իրականացումը.

17.3) իր ծրագրերի իրականացմանը մասնակցող կազմակերպությունների գործունեության զարգացմանն ուղղված նյութական կամ խորհրդատվական աջակցությունը.

17.4) Հայաստանի Հանրապետության Արմավիրի մարզի Փարաքար hամայնքում դպրոցի շենքի նախագծում, շինարարության իրականացում, կահավորում, լաբորատոր սարքավորումների տեղադրում.

17.5) Հայաստանի Հանրապետության Արմավիրի մարզի Փարաքար hամայնքում Իսահակ Գասպարյան 2 հասցեում /հետագա փոփոխված հասցեում/ կառուցված դպրոցի կրթական ծրագրերի բովանդակության մշակում, ուղղությունների վերջնականացում.

17.6) Հայաստանի Հանրապետության Արմավիրի մարզի Փարաքար hամայնքում կառուցված դպրոցն ի պատիվ Նշան և Աիդա Կարայանների անվանակոչվելու է «Նշան և Աիդա Կարայանների անվան» արվեստների, արհեստների և տեխնոլոգիաների դպրոց անվամբ:

17.7) Փարաքար համայնքում կառուցված դպրոցի նեղ մասնագիտական ուղղություններն են լինելու`

17.7.1) Խորը ինժեներական ուղղություն, որտեղ դասավանդվելու են հետևյալ առարկաները՝ մասնագիտական լաբերում՝

* Էլեկտրոնիկա
* Մեխանիկա
* Արհեստական բանականություն
* Արտադրական հմտություններ
* ՏՏ իրավունք և կառավարում

 17.7.2) Թվային արհեստ և արվեստ

* + Թվային նկարչություն և գծանկար
	+ Վեկտորային արվեստ
	+ 3D մոդելավորում
	+ 3D անիմացիա
	+ Շարժման դիզայն
* AR/VR տեխնոլոգիաներ

18. Հիմնադրամի գործունեության հիմնական նպատակն է`

 Հայաստանի Հանարապետության Արմավիրի մարզի Փարաքար համայնքի Իսահակ Գասպարյան 2 հասցեում /հետագա փոփոխված հասցեում/՝ բարերարներ Նշան և Աիդա Կարայանների ֆինանսական աջակցությամբ, Գյումրու տեղեկատվական տեխնոլոգիաների կենտրոնի ուսումնական կառավարմամբ արվեստների, արհեստների ու տեխնոլոգիաների դպրոց /այսուհետ՝ Դպրոց/ հիմնելու նախագծի իրականացումը։ Ծրագիրը նախատեսված է Հայաստանի Հանարապետության Արմավիրի մարզի Փարաքար համայնքի և շրջակա համայնքների երիտասարդների, պատանիների և այլ անձանց համար։

19) Ծրագրի համաձայն՝ ծրագրի օպերատոր է հանդիսանում Գյումրու տեղեկատվական տեխնոլոգիաների կենտրոնը /ԳՏՏԿ/, իսկ որոշում կայացնող մարմինը՝ Դպրոցի հոգաբարձուների խորհուրդը, որը նախատեսվում է ձևավորել ծրագրի մեկնարկից առաջ: Հայաստանի Հանրապետության Արմավիրի մարզի Փարաքար համայնքի ղեկավարի և Հիմնադրամի գործադիր մարմնի ղեկավարի միջև նախատեսվում է կնքել դպրոցի շենքը ներառող հողամասի և դրա սպասարկման տարածքի համար անհրաժեշտ հողամասի անհատույց (մշտական) օգտագործման պայմանագիր և/կամ կառուցապատման իրավունքով 99 տարի ժամկետով տրամադրման պայմանագիր:

19.1) Հողամասը, որի վրա կառուցվելու է դպրոցի շենքը, հանդիսանալու է համայնքի սեփականությունը, իսկ այդ հողամասի վրա կառուցված շենք շինությունները՝ հիմնադրամի սեփականությունը:

Ընդ որում, համայնքային սեփականություն հանդիսացող հողամասի վրա կառուցված, հիմնադրամի սեփականություն հանդիսացող շենք շինությունները ենթակա են օտարման միայն Հայաստանի Հանրապետության Արմավիրի մարզի Փարաքար համայնքի կողմից տրամադրված գրավոր համաձայնությամբ:

19.2) Համայնքային սեփականություն հանդիսացող հողամասի վրա կառուցված, հիմնադրամի սեփականություն հանդիսացող շենք շինությունները երրորդ անձի օտարելիս Հայաստանի Հանրապետության Արմավիրի մարզի Փարաքար համայնքը վաճառքի գնով և այլ հավասար պայմաններով, վաճառվող գույքը գնելու նախապատվության իրավունք ունի: Գնելու նախապատվության իրավունքի խախտմամբ գույքի օտարման դեպքում Փարաքար համայնքն իրավունք ունի երեք ամսվա ընթացքում դատական կարգով պահանջել իրեն փոխանցելու գնորդի իրավունքները և պարտականությունները: Օտարվող գույքը գնելու նախապատվության իրավունքը չի կարող զիջվել:

19.3) Մինչև շինարարական աշխատանքների մեկնարկը նախատեսվում է համագործակցության պայմանագիր կնքել նաև Կրթական հիմնադրամի գործադիր մարմնի ղեկավարի և ԳՏՏԿ-ի միջև, քանի որ ԳՏՏԿ-ի մասնագետները պետք է ուղղորդեն նախագծման և այլ հարցերում ծրագրի բովանդակությանը համապատասխան միջավայր ստանալու համար։

 19.4) Դպրոցի շենքի շինարարական աշխատանքների ավարտից անմիջապես հետո ՀՀ կրթության և գիտության ոլորտի լիազոր պետական կառավարման մարմնի աջակցությամբ նախատեսվում է լիցենզավորում՝ դպրոցական կրթական ծրագիրն իրականացնելու համար։

19.5) Արվեստների, արհեստների և տեխնոլոգիաների դպրոցում կարող են դասավանդվել հանրակրթական ավագ դպրոցում ուսուցանվող բոլոր ուղղությունները, այդուհանդերձ նորաստեղծ դպրոցի յուրահատկությունը կայանալու է նրանում, որ բոլոր մասնագիտացումներում պարտադիր է լինելու ծրագրավորման և տեխնոլոգիական դասընթացը և թվային հմտությունների կիրառումը բոլոր ոչ թվային ոլորտներում։

 19.6) Հայաստանի Հանրապետության Արմավիրի մարզի Փարաքար hամայնքի, բարերարներ Նշան և Աիդա Կարայանների, Գյումրու տեղեկատվական տեխնոլոգիաների կենտրոնի և «Սեպուհ Արքեպիսկոպոս Չուլջյանի Անվան» բարեգործական հիմնադրամի միջև 2022 թվականի հուլիսի 22-ին կնքված «Համագործակցության հուշագրով» սահմանված ծրագրի շրջանակներում փոխգործակցության համակարգումը, որը ներառում է այդ անձանց գործառույթների իրականացմանն աջակցությունը, համագործակցության հնարավորությունների մասին տեղեկատվության տրամադրումը, տարեկան հանդիպումների, սեմինարների, քննարկումների կազմակերպումը, ազգային կոնտակտային անձանց կազմում փոփոխություններ կատարելու վերաբերյալ առաջարկությունների նախապատրաստումը.

**III. ՀԻՄՆԱԴՐԱՄԻ ԳՈՒՅՔԸ, ՏՆՕՐԻՆՄԱՆ ԵՎ ԿԱՌԱՎԱՐՄԱՆ ԿԱՐԳԸ**

20. Հիմնադրամը որպես սեփականություն կարող է ունենալ շարժական և/կամ անշարժ գույք, դրամական միջոցներ և այլ գույք և իր պարտավորությունների համար պատասխանատու է այդ գույքով:

21. Հիմնադրի կողմից հիմնադրամին հանձնված գույքը հիմնադրամի սեփականությունն է: Հիմնադրամն այդ գույքն օգտագործում է Կանոնադրությամբ սահմանված նպատակով:

22. Հիմնադրամը տիրապետում, օգտագործում ու տնօրինում է իրեն պատկանող և իր կողմից ձեռք բերված գույքը, այդ թվում` ֆինանսական միջոցները` սույն կանոնադրությամբ սահմանված նպատակներով:

23. Հիմնադրամի գույքի ձևավորման աղբյուրներ կարող են լինել`

1) հիմնադրի կամավոր ներդրումները.

2) Հայաստանի Հանրապետության պետական և/կամ համայնքի բյուջեից դրամական մուտքերը.

3) ֆիզիկական ու իրավաբանական անձանց նվիրատվությունները և նվիրաբերությունները, այդ թվում՝ օտարերկրյա քաղաքացիների, իրավաբանական անձանց, միջազգային կազմակերպությունների նվիրատվություններն ու նվիրաբերությունները.

4) հիմնադրամի և իր ստեղծած կամ իր մասնակցությամբ տնտեսական ընկերությունների ձեռնարկատիրական գործունեությունից ստացված միջոցները.

5) դրամաշնորհները, հանգանակությունները.

6) Հայաստանի Հանրապետության օրենքով չարգելված այլ աղբյուրներ:

24. Հիմնադրամի սեփականությունը չի կարող օգտագործվել ի շահ իր հիմնադրի, հիմնադրամի մարմինների անդամների, ինչպես նաև հիմնադրամի աշխատողների՝ բացառությամբ աշխատողների աշխատավարձի ու դրան հավասարեցված միջոցների, և, հիմնադրամի մարմինների անդամների պարտականությունների կատարմամբ պայմանավորված, փոխհատուցման ենթակա ծախսերի, ինչպես նաև այն դեպքերի, երբ հիմնադրամի մարմինների անդամները, ինչպես նաև հիմնադրամի աշխատողները սույն կանոնադրությամբ նախատեսված շահառուներ են:

24.1. Հիմնադրամն օրենքով և իր Կանոնադրությամբ սահմանված կարգով Հոգաբարձուների խորհրդի որոշմամբ իր հայեցողությամբ օգտագործում է սեփականության իրավունքով Փարաքար համայնքին պատկանող և Հիմնադրամին անհատույց օգտագործման (և/կամ կառուցապատման) իրավունքով տրամադրված հողամասը, որը ոչ մի դեպքում ենթակա չէ օտարման, երրորդ անձի տիրապետման և/կամ օգտագործման տրամադրման:

**IV. ՀԻՄՆԱԴՐԱՄԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

25. Հիմնադրամը, իր կանոնադրական նպատակներին համապատասխան, իրավունք ունի`

1) անարգել տարածելու տեղեկություններ իր գործունեության մասին.

2) հիմնադրելու մամուլի և զանգվածային լրատվության այլ միջոցներ.

3) պետական և տեղական ինքնակառավարման մարմիններից օրենքով սահմանված կարգով ստանալու տեղեկություններ, որոնք անհրաժեշտ են իր կանոնադրական նպատակներն իրականացնելու համար.

4) ստեղծելու առանձնացված ստորաբաժանումներ (մասնաճյուղեր, ներկայացուցչություններ) և հիմնարկներ.

5) ստեղծելու տնտեսական ընկերություններ կամ լինելու նրանց մասնակիցը.

6) ֆիզիկական և իրավաբանական անձանց հետ կնքելու պայմանագրեր.

7) իրականացնելու օրենքով չարգելված այլ գործունեություն:

26. Հիմնադրամը ձեռնարկատիրական գործունեությամբ կարող է զբաղվել միայն այն դեպքում, երբ դա ծառայում է այն նպատակների իրականացմանը, որոնց համար ստեղծվել է հիմնադրամը և համապատասխանում է այդ նպատակներին:

27. Հիմնադրամը անձամբ իրականացնում է ձեռնարկատիրական գործունեության հետևյալ տեսակները` ըստ տնտեսական գործունեության տեսակների դասակարգչի.

* P85.52.2 Կրթական գործունեություն արվեստի, ստեղծագործական արվեստի բնագավառում
* M74.90.0 Մասնագիտական, գիտական և տեխնիկական այլ գործունեություն, չներառված ուրիշ խմբավորումներում
* M72.20.0 Գիտական հետազոտություններ և փորձարարական մշակումներ հասարակական և հումանիտար գիտությունների բնագավառում
* M72.19.2 Գիտական հետազոտություններ և փորձարարական մշակումներ տեխնիկական գիտությունների և տեխնոլոգիաների բնագավառում
* S96. 0Այլ անհատական ծառայությունների մատուցում

28. Իր առջև դրված նպատակների արդյունավետ կատարումն ապահովելու նպատակով հիմնադրամը`

1) ներգրավում է միջոցներ՝ իր կանոնադրական նպատակների իրականացման համար.

2) համագործակցում է Հայաստանի Հանրապետության և օտարերկրյա հասարակական կազմակերպությունների, միջազգային տնտեսական ու ֆինանսական կառույցների, գործակալությունների և հիմնադրամների հետ.

3) համագործակցում է բարերարների հետ:

29. Հիմնադրամը պարտավոր է`

1) գործել Հայաստանի Հանրապետության Սահմանադրությանը, օրենքներին և

իրավական ակտերին, ինչպես նաև սույն կանոնադրությանը համապատասխան.

2) յուրաքանչյուր տարի հաշվետու տարվան հաջորդող հուլիսի 1-ից ոչ ուշ հիմնադրամների կողմից հրապարակվող հաշվետվությունների համար նախատեսված համակարգում հրապարակել՝ հաշվետվություն իր գործունեության մասին, որը պետք է պարունակի տեղեկություններ իրականացված ծրագրերի, ֆինանսավորման աղբյուրների, ֆինանսական տարում օգտագործված դրամական միջոցների ընդհանուր չափի և դրանցում կանոնադրական նպատակների իրականացմանն ուղղված ծախսերի չափի, հիմնադրի, հոգաբարձուների խորհրդի անդամների, կառավարչի անուններն ու ազգանունները, եթե նրանք օգտվել են հիմնադրամի միջոցներից և ծառայություններից հաշվետու տարվա ընթացքում, ինչպես նաև հիմնադրամի աշխատակազմում ընդգրկված անձանց քանակը.

3) օրենքով սահմանված կարգով վարել գործավարություն և հաշվապահական հաշվառում.

4) օրենքով նախատեսված դեպքերում և կարգով տեղեկատվություն ու հաշվետվություններ ներկայացնել պետական մարմիններ.

5) իրականացնել օրենքով սահմանված այլ պարտականություններ:

29.1. Կանոնադրության մեջ փոփոխությունները կատարվում են հոգաբարձուների խորհրդի անդամների ձայների բացարձակ մեծամասնության որոշմամբ՝ բացառությամբ սույն Կանոնադրության 2-րդ գլխի 17-րդ կետի 17.6-րդ և 17.7-րդ ենթակետերի, 19-րդ կետի, 19.1-ին, 19.2-րդ ենթակետերի, 5-րդ գլխի 31-րդ և 35-րդ կետերի և 3-րդ գլխի 24.1 կետում նշված հարցերի, որոնք ենթակա են կատարման բացառապես հոգաբարձուների խորհրդի անդամների ձայների միաձայն որոշմամբ:

29.2 Կանոնադրության 29.1 կետը կարող է փոփոխվել՝ բացառապես հոգաբարձուների խորհրդի անդամների ձայների միաձայն որոշմամբ:

**V. ՀԻՄՆԱԴՐԱՄԻ ԿԱՌԱՎԱՐՄԱՆ ՄԱՐՄԻՆՆԵՐԸ ԵՎ ՆՐԱՆՑ ԻՐԱՎԱՍՈՒԹՅՈՒՆՆԵՐԸ**

30. Հիմնադրամի մարմիններն են`

1) հիմնադրամի կառավարման բարձրագույն և գործունեության նկատմամբ հսկողություն իրականացնող մարմինը` հիմնադրամի հոգաբարձուների խորհուրդը (այսուհետ` խորհուրդ).

2) հիմնադրամի ընթացիկ գործունեությունը ղեկավարող կառավարիչը` հիմնադրամի տնօրենը:

30.1 Հիմնադրամի հոգաբարձուների խորհրդի անդամներն առաջին անգամ նշանակվում են Հայաստանի Հանրապետության Արմավիրի մարզի Փարաքար համայնքի ղեկավարի որոշմամբ՝ Հիմնադրամի պետական գրանցումից հետո 3-ամսյա ժամկետում: Օրենքով սահմանված դեպքերում Հիմնադրամի հոգաբարձուների խորհրդի անդամի լիազորությունների դադարման դեպքում նոր անդամ նշանակվում է հոգաբարձուների խորհրդի կողմից մնացած անդամների ձայների բացարձակ մեծամասնությամբ: Խորհրդի բոլոր անդամների լիազորությունների դադարման դեպքում խորհրդի նոր կազմ ձևավորվում է Հայաստանի Հանրապետության Արմավիրի մարզի Փարաքար համայնքի ղեկավարի որոշմամբ: Հիմնադրամի հոգաբարձուների խորհրդի անդամները չեն կարող լինել Հիմնադրամի այլ մարմնի անդամ։

31. Խորհուրդը բաղկացած է 9 անդամից: Հիմնադրամի հոգաբարձուների խորհրդի նախագահին կամ համանախագահներին ընտրում են հոգաբարձուների խորհրդի անդամները խորհրդի անդամների կազմից իրենց ընդհանուր թվի ձայների մեծամասնությամբ:

32. Խորհրդի առաջին կազմի անդամների լիազորությունների սկիզբը կարգավորվում է «Հիմնադրամների մասին» Հայաստանի Հանրապետության օրենքի 23-րդ հոդվածի 1-ին մասի 2-րդ պարբերության պահանջին համաձայն: Խորհրդի առաջին կազմի անդամների լիազորությունների ժամկետը չի սահմանափակվում:

33. Խորհրդի անդամի լիազորությունը դադարելու դեպքում նրա փոխարեն նոր անդամ նշանակվում է նախկին անդամի նշանակման կարգով՝ ոչ ուշ, քան խորհրդի անդամի թափուր տեղ առաջանալու մասին տնօրենի ծանուցումն ստանալու օրվանից հետո 30 օրվա ընթացքում:

Հիմնադրամի տնօրենը խորհրդի անդամի թափուր տեղ առաջանալու մասին տեղեկացված լինելու օրվանից ոչ ուշ, քան 10 օրվա ընթացքում դրա մասին տեղեկացնում է հիմնադրին, խորհրդի անդամներին ներկայացրած և նշանակած անձանց կամ մարմիններին, հիմնադրամի մարմիններին:

34. Խորհրդի իրավասությանը պատկանող և դրա անդամների բացարձակ մեծամասնության որոշմամբ իրականացվող գործառույթներն են `

1. հիմնադրամի ռազմավարական և տարեկան ծրագրերի հաստատումը.
2. հիմնադրամի բյուջեի և դրա փոփոխությունների, տարեկան ֆինանսական հաշվետվությունների ու հիմնադրամի գործունեության մասին տարեկան հաշվետվությունների հաստատումը.
3. վերապատրաստումների վերաբերյալ հայտարարվող և անցկացվող մրցույթների մասին կանոնակարգի մշակումն ու հաստատումը.
4. հիմնադրամի տնօրենի և սույն կանոնադրությամբ սահմանված այլ մարմինների /բացառությամբ հոգաբարձուների խորհրդի անդամներ/ ընտրության ու նրանց լիազորությունների վաղաժամկետ դադարեցման մասին որոշումների ընդունումը .
5. հիմնադրամի ֆինանսատնտեսական գործունեության վերահսկումը.
6. տարեկան մեկ անգամ տնօրենի հաշվետվությունները լսելը.
7. իր որոշումների կատարման ընթացքի վերահսկումը.
8. հիմնադրամի աուդիտ իրականացնող անձի (աուդիտորի) ընտրությունը.
9. հիմնադրամի կառուցվածքի հաստատումը.
10. հիմնադրամի հաստիքացուցակի հաստատումը .
11. իր կազմից խորհրդի քարտուղարի ընտրությունը .
12. հիմնադրամի բնականոն գործունեության շրջանակներում գործարքների կնքման կարգի հաստատումը,. Հիմնադրամի բնականոն գործունեության շրջանակներում գույքի տնօրինման, այդ թվում` ֆինանսական միջոցների տնօրինման, գործարքների կնքման պայմանների հաստատումը և իրավասության վերապահումը Տնօրենին և/կամ այլ անձի.
13. սույն կանոնադրության մեջ փոփոխություններ և լրացումներ կատարելու, կանոնադրությունը փոփոխելու, կանոնադրությունը նոր խմբագրությամբ հաստատելու մասին որոշումների ընդունումը՝ բացառությամբ 29.1 և 29.2 կետերով սահմանված դեպքերի.

35. Խորհրդի իրավասությանը պատկանող և դրա անդամների միաձայն որոշմամբ իրականացվող գործառույթներն են `

1. հիմնադրամի գույքի տնօրինման կարգի հաստատումը.
2. հիմնադրամի անվան փոփոխության, վերակազմակերպման մասին որոշման ընդունումը.
3. հիմնադրամի լուծարման հարցով դատարան դիմելու մասին որոշման ընդունումը.
4. հիմնադրամի լուծարման հանձնաժողովի (լուծարողի) նշանակումը, լուծարման կարգի ու ժամկետների սահմանումը, լուծարման միջանկյալ հաշվեկշռի հաստատումը, լուծարման հաշվեկշռի հաստատումը.
5. տնտեսական ընկերությունների ստեղծման կամ դրանցում մասնակցության, ինչպես նաև առանձնացված ստորաբաժանումների և հիմնարկների ստեղծման ու դրանց կանոնադրությունների հաստատման մասին որոշումների ընդունումը.

36. Խորհրդի նախագահը`

1) կազմակերպում է խորհրդի աշխատանքները, կարող է կազմավորել հոգաբարձուների խորհրդի ժամանակավոր հանձնախմբեր.

2) գումարում է խորհրդի նիստերը և նախագահում դրանք.

3) կազմակերպում է խորհրդի նիստերի արձանագրության վարումը.

4) տնօրենի հետ կնքում է աշխատանքային պայմանագիր.

5) օրենքով նախատեսված դեպքերում խորհրդի քննարկմանն է ներկայացնում խորհրդի անդամների լիազորությունների դադարեցման մասին որոշման նախագիծ.

6) խորհրդի նախագահի բացակայության դեպքում նրա պարտականությունները, հոգաբարձուների խորհրդի որոշմամբ, կատարելու է խորհրդի անդամներից մեկը:

37. Հիմնադրամի տնօրենի իրավասությանն են պատկանում հիմնադրամի ընթացիկ գործունեության ղեկավարման բոլոր հարցերը՝ բացառությամբ օրենքով և սույն կանոնադրությամբ հոգաբարձուների խորհրդի իրավասությանը վերաբերող հարցերի:

Հիմնադրամի տնօրենի իրավունքներն ու պարտականությունները, ինչպես նաև լիազորությունների դադարեցման կարգը սահմանվում են օրենքով, սույն կանոնադրությամբ և տնօրենի հետ կնքված պայմանագրով։ Հիմնադրամի անունից տնօրենի աշխատանքային պայմանագիրն ստորագրում է հոգաբարձուների խորհրդի նախագահը կամ վերջինիս կողմից լիազորված այլ անձ։

38. Հիմնադրամի տնօրենը`

1) կազմակերպում է խորհրդի որոշումների կատարումը.

2) օրենքով սահմանված լիազորությունների սահմաններում տնօրինում է հիմնադրամի գույքը, այդ թվում` ֆինանսական միջոցները, գործարքներ է կնքում հիմնադրամի անունից.

3) ներկայացնում է հիմնադրամը Հայաստանի Հանրապետությունում և օտարերկրյա պետություններում.

4) գործում է առանց լիազորագրի.

5) տալիս է լիազորագրեր.

6) սահմանված կարգով կնքում է պայմանագրեր, այդ թվում` աշխատանքային.

7) բանկերում բացում է հիմնադրամի հաշվարկային (այդ թվում` արտարժութային) և այլ հաշիվներ.

8) խորհրդի հաստատմանն է ներկայացնում հիմնադրամի աշխատանքային ներքին կանոնակարգը, առանձնացված ստորաբաժանումների, հիմնարկների և հիմնադրամի կողմից հիմնադրվող տնտեսական ընկերությունների կանոնադրությունները, հիմնադրամի վարչակազմակերպական կառուցվածքը, հաստիքացուցակը.

9) իր իրավասության սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը.

10) սահմանված կարգով աշխատանքի է ընդունում և աշխատանքից ազատում հիմնադրամի աշխատողներին.

11) հիմնադրամի աշխատողների նկատմամբ կիրառում է խրախուսման և կարգապահական պատասխանատվության միջոցներ.

12) հաշվետու է խորհրդին.

13) հիմնադրամի գործարքների կնքման կարգի համաձայն ընդունում է որոշում հիմնադրամի անվամբ ուղղակիորեն կամ անուղղակիորեն գույք ձեռք բերելու կամ վերջինիս գույքն օտարելու կամ օտարելու հնարավորության հետ կապված գործարքներ կատարելու մասին.

14) հոգաբարձուների խորհրդի անդամների բացարձակ մեծամասնության որոշմամբ ընդունված որոշման հիմքով կարող է կատարել հիմնադրամի տարեկան բյուջեով ամրագրված միջոցների վերաբաշխում:

39. Հիմնադրամի տնօրենն այլ կազմակերպություններում կարող է զբաղեցնել վճարովի պաշտոններ՝ միայն խորհրդի համաձայնությամբ:

**VI. ՀԻՄՆԱԴՐԱՄԻ ՄԱՐՄԻՆՆԵՐԻ ԿՈՂՄԻՑ ՈՐՈՇՈՒՄՆԵՐԻ**

**ԸՆԴՈՒՆՄԱՆ ԿԱՐԳԸ**

40. Խորհուրդն իր գործունեությունն իրականացնում է տարեկան 2 անգամ գումարվող հերթական նիստերի միջոցով: Խորհրդի արտահերթ նիստ գումարում է խորհրդի նախագահը` իր կամ խորհրդի անդամների առնվազն մեկ երրորդի պահանջով, համապատասխան պահանջը ներկայացնելուց հետո 30 օրվա ընթացքում: Խորհրդի քարտուղարը 3 աշխատանքային օրվա ընթացքում խորհրդի արտահերթ նիստի օրակարգի և ժամկետի մասին գրավոր տեղեկացնում է խորհրդի անդամներին:

41. Խորհրդի նիստն իրավազոր է, եթե դրան մասնակցում է խորհրդի անդամների կեսից ավելին: Քվեարկության ժամանակ խորհրդի յուրաքանչյուր անդամ ունի մեկ ձայնի իրավունք: Խորհրդի որոշումներն ընդունվում են խորհրդի անդամների ձայների բացարձակ մեծամասնությամբ՝ բացառությամբ 29.1 և 29.2 կետերով սահմանված հարցերի, որոնց ընդունման համար անհրաժեշտ է բոլոր հոգաբարձուների մասնակցություն և միաձայն որոշման կայացում:

42. Եթե խորհրդի նիստում քննարկվում է հիմնադրամի խորհրդի որևէ անդամի կամ նրա հետ փոխկապակցված անձի (ծնող, ամուսին, զավակ, եղբայր, քույր, ամուսնու ծնող, զավակ, եղբայր և քույր) գույքային կամ այլ շահերի վերաբերյալ հարց, ապա խորհրդի տվյալ անդամը քվեարկությանը չի մասնակցում:

43. Հիմնադրամի տնօրենի ընտրության և պաշտոնից ազատման, ինչպես նաև կանոնադրության փոփոխության կամ նոր խմբագրությամբ հաստատման մասին որոշումներն ընդունվում են խորհրդի բոլոր անդամների ձայների բացարձակ մեծամասնությամբ՝ բացառությամբ 29.1 և 29.2 կետերով սահմանված հարցերի:

44. Խորհրդի անդամները կարող են խորհրդի նիստերին մասնակցել նաև ուղիղ հեռակապի միջոցով:

45. Խորհրդի որոշմամբ՝ խորհրդի նիստերը կարող են կազմակերպվել հարցումների միջոցով` օգտվելով համացանցի հնարավորություններից: Այդ դեպքում խորհրդի որոշումներն ընդունվում են նիստի օրակարգի մասին համացանցի միջոցով 10 օր առաջ տեղեկացված և 7 օրվա ընթացքում իրենց դիրքորոշումը ներկայացրած անդամների քվեարկությամբ՝խորհրդի բոլոր անդամների ձայների բացարձակ մեծամասնությամբ՝ բացառությամբ 29.1 և 29.2 կետերով սահմանված հարցերի;

46. Խորհրդի նիստերին պարտադիր մասնակցում է հիմնադրամի տնօրենը` խորհրդակցական ձայնի իրավունքով:

47. Խորհրդի նիստերին խորհրդակցական ձայնի իրավունքով կարող են մասնակցել հրավիրված անձինք:

48. Հիմնադրամի մարմինների նիստերն արձանագրվում են: Արձանագրությունը ստորագրում են հիմնադրամի մարմնի նախագահը և տվյալ նիստի քարտուղարը: Հիմնադրամի մարմնի նախագահը պատասխանատվություն է կրում նիստի արձանագրությունում առկա տեղեկությունների հավաստիության համար:

**VII. ՀԻՄՆԱԴՐԱՄԻ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

49. Հիմնադրամը վերակազմակերպվում է հոգաբարձուների խորհրդի միաձայն որոշմամբ:

50. Հիմնադրամը լուծարելու մասին որոշում կարող է ընդունել միայն դատարանը՝

շահագրգիռ անձանց դիմումի հիման վրա:

51. Հիմնադրամը կարող է լուծարվել, եթե՝

1) հիմնադրամի գույքը բավարար չէ նրա գործունեության իրականացման համար, և անհրաժեշտ գույք ստանալու հնարավորությունն իրական չէ.

2) հիմնադրամն իր գործունեությամբ շեղվել է կանոնադրությամբ նախատեսված նպատակներից.

3) հնարավոր չէ հասնել հիմնադրամի նպատակներին և կատարել այդ նպատակների փոփոխություններ.

4) հիմնադրամի գործունեությունը վտանգում է պետական և հասարակական անվտանգությունը, հասարակական կարգը, հանրության առողջությունն ու բարքերը, այլոց իրավունքներն ու ազատությունները.

5) հիմնադրամը թույլ է տվել օրենքի բազմակի կամ կոպիտ խախտումներ կամ

պարբերաբար իրականացրել է իր կանոնադրական նպատակներին հակասող գործունեություն.

6) հիմնադրամն ստեղծելիս հիմնադիրը թույլ է տվել օրենքի էական խախտումներ կամ կեղծիքներ.

7) օրենքով նախատեսված այլ դեպքերում:

52. Հիմնադրամը լուծարվում է օրենքով սահմանված կարգով:

53. Հիմնադրամի լուծարման դեպքում պարտատերերի պահանջները բավարարելուց հետո, ինչպես նաև այն դեպքում, երբ լուծարման միջանկյալ հաշվեկշիռը հաստատելու պահին հիմնադրամը չունի պարտավորություններ պարտատերերի նկատմամբ, գույքն ուղղվում է հիմնադրամի կանոնադրությամբ նախատեսված նպատակներին, դրա անհնարինության դեպքում դրամական միջոցները փոխանցվում են պետական բյուջե, իսկ այլ գույքը սեփականության իրավունքով փոխանցվում է Հայաստանի Հանրապետությանը՝ ի դեմս Կառավարության, բացառությամբ օրենքով սահմանված դեպքերի:

54. Հիմնադրամի լուծարումը համարվում է ավարտված, իսկ նրա գործունեությունը դադարած՝ պետական գրանցման պահից: